Middelsstore, avlange, blankt svarte smellere, pronotum kan være gult med svart midtflekk. Oversiden er utydelig til forholdsvis tett hårete. Fasettøynene er velutviklede. Antennene er omtrent så lange som hode + thorax og sagtakkede. Pronotum er noe lengre enn bredt, trapesformet med lysorganer ved bakhjørnene, bakhjørnene er tydelig uttrukne. Det finnes også lysorganer på bakkroppen.